Effectus Mozart
Effectus Mozart ad eorum refertur opinionem, qui auditionem compositionum Wolfgangi Amadei Mozart prodesse dicunt facultatibus cognitivis hominis. Quae appellatio, scilicet Anglica (Mozart effect), in commentatione anno 1993 edita primum apparuit. Dixerunt enim auctores modos Mozartianos ad figuras spatiales percipiendas statim, quamquam obiter tantum, conferre. Postea usus huius appellationis ad quamlibet functionem cognitivam musica Mozartiana audita auctam extentus est. Praeterea sunt qui non solum musica Mozartiana sed etiam omni eruditione musica putent facultates cognitivas generales efferri et augeri.